“ทองไทย” ดิ่งฮวบ 500 บ. แตะระดับต่ำสุดรอบ 4 เดือน รูปพรรณหลุด 27,000 บ.
"สมาคมค้าทองคำ" รายงานราคาทองเปิดตลาดเช้านี้ “ทองไทย” ดิ่งฮวบ 500 บ. แตะระดับต่ำสุดรอบ 4 เดือน รูปพรรณหลุด 27,000 บ. ตลาดโลกขานรับข่าวคืบหน้าวัคซีนต้านโควิด-ข้อมูลเศรษฐกิจที่แข็งแกร่งของสหรัฐ
"สมาคมค้าทองคำ" รายงานราคาทองเปิดตลาดเช้านี้ “ทองไทย” ดิ่งฮวบ 500 บ. แตะระดับต่ำสุดรอบ 4 เดือน รูปพรรณหลุด 27,000 บ. ตลาดโลกขานรับข่าวคืบหน้าวัคซีนต้านโควิด-ข้อมูลเศรษฐกิจที่แข็งแกร่งของสหรัฐ
24 พ.ย. 2563

สมาคมค้าทองคำ รายงานราคาทอง (96.5%) วันนี้ (24 พ.ย.63) เมื่อเวลา 09.28 น.ที่ผ่านมา ปรับลงแรง 500 บาท เมื่อเทียบกับประกาศราคาซื้อขายครั้งเดียวของวันจันทร์ ที่ราคาคงที่ไม่เพิ่มไม่ลดมาตั้งแต่ประกาศราคาซื้อขายตั้งแต่เมื่อวันเสาร์ แตะระดับต่ำสุดในรอบ 4 เดือน ส่งผลให้ราคาซื้อขายทองคำรูปพรรณหลุดระดับ 27,000 บาท
โดยราคาทองคำแท่งวันนี้ รับซื้ออยู่ที่บาทละ 26,250.00 บาท ขายออกที่ราคาบาทละ 26,350.00 บาท
ทองรูปพรรณ รับซื้ออยู่ที่ราคาบาทละ 25,772.00 บาท ขายออกที่บาทละ 26,850.00 บาท
ราคาทองคํา Spot เช้านี้เคลื่อนไหวที่บริเวณ 1,829 ดอลลาร์ ขณะที่ทองคำโคเม็กซ์ปิดตลาดเมื่อคืนที่ผ่านมาร่วงหนัก 34.6 ดอลลาร์ สู่ระดับ 1,837.8 ดอลลาร์ เนื่องจากได้รับแรงกดดันจากการเทขายสินทรัพย์ปลอดภัย รับข่าวความคืบหน้าในการพัฒนาวัคซีนต้านไวรัสโควิด-19 และข้อมูลเศรษฐกิจที่แข็งแกร่งของสหรัฐ
ทั้งนี้ ข่าวความคืบหน้าของการพัฒนาวัคซีนต้านไวรัสโควิด-19 ล่าสุดมีการแถลงว่า วัคซีนต้านไวรัสโควิด-19 ของแอสตร้าเซนเนก้าร่วมกับมหาวิทยาลัยอ็อกซ์ฟอร์ดมีประสิทธิภาพในการป้องกันไวรัส 90% ซึ่งก่อนหน้านี้ระบุว่า ผลการวิเคราะห์เบื้องต้นพบว่าวัคซีนมีประสิทธิภาพ 70% ทั้งนี้ วัคซีนดังกล่าวมีจุดเด่นคือราคาถูกกว่า การเก็บรักษาได้ง่ายกว่า และการกระจายได้อย่างทั่วถึงเมื่อเทียบกับวัคซีนของไฟเซอร์และ Moderna
นอกจากนี้ ข้อมูลเศรษฐกิจที่แข็งแกร่งของสหรัฐ ทั้งดัชนีผู้จัดการฝ่ายจัดซื้อ (PMI) รวมภาคการผลิตและภาคบริการเดือนพ.ย. ดีดตัวสู่ระดับสูงสุดในรอบ 68 เดือน เป็นอีกปัจจัยฉุดแรงเทขายทองคำในตลาด